English: The protestors, agitating in Lahore, Islamabad and Karachi demanded that the government take active measures to ensure that the activists were found and Human Rights Watch also urged the Pakistani government to investigate the disappearances.
Telugu: పాకిస్థాన్‌లో నలుగురు మానవ హక్కుల కార్యకర్తల ఆచూకీ గల్లంతైనప్పుడు ఇస్లామాబాద్, లాహోర్, కరాచిలో అనేక నిరసన ప్రదర్శనలు జరిగాయి. ఈ కార్యకర్తల ఆచూకీ లభించేదాకా ప్రభుత్వం చురుకుగా చర్యలు తీసుకోవాలని ప్రదర్శకులు డిమాండ్ చేశారు. ‘హ్యూమన్ వాచ్’ నిఘా సంస్థ ఈ ఉదంతంపై దర్యాప్తునకు డిమాండ్ చేసింది. ఆ దేశ ఆంగ్ల దినపత్రిక డాన్ ఈ దృశ్యాల వెనుక పాక్ ప్రభుత్వ హస్తం ఉందని అనుమానాలున్నట్లు రాసింది. వామపక్ష భావాలు గల లిబరల్స్ కూడా ఈ అపహరణ లకు భద్రతా సంస్థలు, మిలిటెంట్లు కారణం కావచ్చునని వ్యాఖ్యానించారు. అయితే అందుకు తమదే బాధ్యత అని ఏ మిలిటెంట్ సంస్థా ప్రకటించకపోవడం గమనార్హం.